
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00597/20143-04
29.08.2014. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 29.08.2014. године, донела је

О Д Л У К У

о акредитацији студијског програма

Утврђује се да МЕДИЦИНСКИ ФАКУЛТЕТ ВОЈНОМЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ, са седиштем у ул.  DOCVARIABLE ConvertString(Adresa,1,5) \* MERGEFORMAT Црнотравска 17,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ 102116082, Матични број 07093608, испуњава прописане стандарде за акредитацију студијског програма Специјалистичких академскИХ студијА Фармакокинетика и биоеквиваленција лекова у оквиру Образовно-научног поља Медицинске науке и области Медицинске науке и то за 5 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е

Високошколскa установа МЕДИЦИНСКИ ФАКУЛТЕТ ВОЈНО-МЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ, са седиштем у ул.  DOCVARIABLE ConvertString(Adresa,1,5) \* MERGEFORMAT Црнотравска 17,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 31.03.2014. године поднела захтев за акредитацију студијског програма Специјалистичких академскИХ студијА Фармакокинетика и биоеквиваленција лекова у оквиру образовно-научног поља Медицинске  науке и области Медицинске науке под бројем 612-00-00597/2014-04. 


Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе МЕДИЦИНСКИ ФАКУЛТЕТ ВОЈНОМЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ и предлог одлуке, достављени су Комисији за акредитацију и проверу квалитета.

Студијски програм Специјалистичких академских студија Фармакокинетика и биоеквиваленција лекова припада Образовно-научном пољу Медицинске  науке и области Медицинске науке. Предложено звање Специјалиста доктор медицине у складу је са Листом стручних, академских и научних назива коју је утврдио Национални савет за високо образовање. Дужина студија од једне године (2 семестра) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 5. 

Студијски програм је прихватило Наставно-научно веће Медицинског факултета Војномедицинске академије на седници одржаној 26.02.2009. године.

Основни квантитативни подаци о програму су:

1. Број студената који се уписује на прву годину: 5
2. Просечан број часова активне наставе недељно по години:

8.00 +  6.00 +  8.00 +  4.00 = 26.00 

3. Проценат изборности на програму: 33,33%
4. Број наставника на студијском програму: 11 
Број наставника са пуним радним временом: 11
5. Број сарадника на студијском програму: 9
Број сарадника са пуним радним временом: 9
6. Просечно оптерећење наставника на програму:  1,34
7. Просечно оптерећење сарадника на програму:  1,17
8. Просечно оптерећење наставника у установи:  2,89
9. Просечно оптерећење сарадника у установи:  6,37
10. Проценат наставе коју држе наставници са пуним радним временом: 100%
11. Број библиотечких јединица релевантних за студијски програм: 1157
12. Укупна бруто површина: 75988  m2 


Сврха студијског програма специјалистичких академских студија из Фармакокинетике и биоеквиваленције лекова је формирање стручњака компетентног за рад у установама одговарајућег профила, а првенствено за потребе домаће фармацеутске индустрије или представништава страних произвођача лекова у нашој земљи. Студијски програм је усмерен ка пружању специфичних знања и вештина и развијању критичке, интегрисане компетенције у области познавања и разумевања динамичких феномена који регулишу судбину лекова у организму као и екстерних фактора, присутних у процесу њихове израде, који могу утицати на начин њиховог понашања и деловања. 
Савладавањем студијског програма студенти постају способни да се укључе у многе од сегмената научног и стручног рада везаног за клиничка испитивања лековитих супстанција или процену квалитета таквих, већ урађених, истраживања.


Структура курикулума обухвата распоред предмета по семестрима, фонд часова и број ЕСПБ. Студијски програм Специјалистичких академских студија Фармакокинетика и биоеквиваленција лекова траје једну година и организован је у 2 семестра. Програм обухвата 5 обавезних и 4 изборна предмета. Један обавезни предмет је двосеместрални, док су преостали обавезни предмети, као и сви изборни предмети једносеместрални. Студијски програм предвиђа укупно ангажовање студента у обиму од 720 часова током школске године. Наставне методе обухватају предавања, вежбе, семинаре, рад у групи и индивидуални рад студента. Специјалистичке академске студије се завршавају одбраном завршног специјалистичког рада који носи 10 ЕСПБ бодова


У књизи предмета је дат опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методама извођења наставе, начином провере знања и оцењивања.

Студијски програм је целовит, нуди одговарајући ниво знања за област за коју је осмишљен и усаглашен је са другим програмима у Установи. Програм  је усклађен са сличним програмима акредитованим на европским универзитетима (Универзитети у Aстону, Лондону и Љубљани), чији су сајтови наведени у приложеној документацији), као и са најсавременијим препорукама у вези спровођења упоредних испитивања биолошке расположивости лекова, које су прописала домаћа и инострана регулаторна тела, надлежна за област процене и праћења квалитета лековитих супстанција и давања дозвола за њихово пуштање у промет.


За конкурисање за упис на студијски програм САС Фармакокинетика и биоеквиваленција лекова, кандидат мора имати завршене студије медицине, стоматологије, фармације или ветеринарске медицине са најмање 300 ЕСПБ, односно стечен VII-1 степен стручне спреме према прописима који су важили до ступања на снагу Закона о високом образовању, и просечну оцену најмање 8. Мерила за утврђивање редоследа кандидата су просечна оцена са претходних студија, дужина студирања и публиковани радови. Планирани број за упис на студијски програм је 5 студената.

Током студирања сваки студент савлађује студијски програм редовним похађањем наставе, извршавањем предиспитних активности (семинари, колоквијуми) и индивидуалним учењем, а степен усвојеног знања верификује се полагањем испита. Студенти полагањем испита стичу одређени број ЕСПБ бодова. Број ЕСПБ бодова утврђен је за сваки предмет према оптерећењу студената и према јединственој методологији. Успешност студената у савладавању одређеног предмета континуирано се прати током наставе и изражава се бодовима. Максимални број бодова који студент може да оствари на предмету је 100. Сваки предмет из студијског програма има јасан и објављен начин стицања поена по основу сваке појединачне врсте активности током наставе или извршавањем предиспитне обавезе и полагањем испита.


У реализацији студијског програма ангажовано је 11 наставника (6 редовних професора, 3 ванреднa професора и 2 доцента), сви запослени у Установи са пуним радним временом. Просечно оптерећење наставника на студијском програму износи 1,34, а у Установи 2,89 часова недељно. 
Квалификације наставног особља одговарају нивоу њихових задужења  и подаци су  доступни јавности. Проценат наставе који држе наставници запослени са пуним радним временом је 100%.


У настави на студијском програму ангажовано је и 9 сарадника (асистената), сви запослени у Установи са пуним радним временом. Просечно оптерећење сарадника на студијском програму је 1,17, а у Установи 6,37 часова недељно.

Медицински факултет Војномедицинске академије реализује све акредитоване студијске програме у простору Војномедицинске академије који по својој величини, структури и намени испуњава законске услове за реализацију наставе. Расположив простор обухвата амфитеатар, слушаонице, учионице, лабораторије, вежбаонице, библиотеке, читаонице, сале, рачунарске учионице, клинике и операционе сале.  Анализом и усклађивањем укупне површине просторија које се користе, може се закључити да простор далеко превазилази прописане стандарде, што се види из приложених табела. Укупна бруто површина у Установи је 75988 m2.


Медицински факултет Војномедицинске академије поседује одговарајућу техничку, лабораторијску и другу специфичну опрему која обезбеђује квалитетно извођење наставе. Учионице су опремљене савременим средствима за извођење наставе уз могућност коришћења Интернета. Медицински факултет Војномедицинске академије је обезбедио одговарајући радни простор за наставнике и сараднике, укупне површине 3289 m2. 


Одељење за библиотечку и архивску делатност Института за научне информације Војномедицинске академије,  располаже са довољно просторија, и са више од 30000 монографских публикација. За потребе овладавања наставним градивом из сваког појединачног предмета студијског програма студентима је на располагању 1157 библиотечких јединица релевантних за студијски програм.

Обезбеђење квалитета остварује се према Пра​вил​нику о обез​бе​ђе​њу ква​ли​те​та Универзитета одбране, Пра​вил​нику о са​мо​вред​но​ва​њу, Пра​вил​нику о ка​дет​ском од​но​сно сту​дент​ском вред​но​ва​њу ква​ли​те​та сту​ди​ја и пе​да​го​шког ра​да на​став​ни​ка, Правилнику о обезбеђењу квалитета Медицинског факултета ВМА и Правилнику о самовредновању Медицинског факултета ВМА. Овим правилницима су утврђене надлежности појединих субјеката у систему мера обезбеђења квалитета, као и начин и поступци за обезбеђивање квалитета рада Факултета. Студенти учествују активно у контроли кавлитета путем оцењивања квалитета наставе наставника. У саставу Комисије за оцену квалитета налазе се и кадети односно студенти.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  МЕДИЦИНСКИ ФАКУЛТЕТ ВОЈНОМЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ за студијски програм  Специјалистичких академскИХ студијА Фармакокинетика и биоеквиваленција лекова у оквиру образовно-научног поља Медицинске  науке и области Медицинске науке, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.


Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма

МЕДИЦИНСКИ ФАКУЛТЕТ ВОЈНОМЕДИЦИНСКЕ АКАДЕМИЈЕ УНИВЕРЗИТЕТА ОДБРАНЕ У БЕОГРАДУ са седиштем у  DOCVARIABLE ConvertString(Adresa,1,5) \* MERGEFORMAT Црнотравска 17,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ 102116082, Матични број 07093608, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Специјалистичких академскИХ студијА Фармакокинетика и биоеквиваленција лекова у оквиру образовно-научног поља Медицинске  науке и области Медицинске науке и то за 5 (пет) студената у седишту.

 Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

